|  |  |
| --- | --- |
| Prvi.jpg | [22. јун 2012.] **6/12** |
|  |  |

|  |
| --- |
|  **јун 2012. године** |
| САОПШТЕЊЕ ЗА МЕДИЈЕ |

**Просјечна нето плата у мају 826 КМ**

Највиша просјечна нето плата у подручју *Финансијско посредовање* 1 344 КМ, најнижа у подручју *Угоститељство* 562 КМ

**Просјечна мјесечна нето плата** запослених у Републици Српској,исплаћена у мају 2012. године износи826 КМ, а просјечна мјесечна бруто плата 1 364 КМ.

Просјечна нето плата исплаћена у мају 2012. године у односу на април 2012. године већа је номинално за 1,1% а реално за 1,2%. У односу на просјечну нето плату у 2011. години, просјечна нето плата у мају 2012. године већа је номинално за 2,1%, а реално за 0,2%. У мају 2012. године у односу на исти мјесец прошле године просјечна нето плата номинално је већа за 1,3%, а реално је мања за 0,3%.

Највиша просјечна нето плата у мају 2012. године, посматрано по подручјима дјелатности, исплаћена је у подручју *Финансијско посредовање* и износи 1 344 КМ, а најнижа у подручју *Угоститељство* 562 КМ.

У мају 2012. године, у односу на април 2012. године, највећи номинални раст нето плате забиљежен је у подручјима *Вађење руда и камена* за 6,3%, *Финансијско посредовање за 3,9% и Угоститељство за 2,5%* док је номинално нижа плата у подручјима *Трговина на велико и трговина на мало* за 1,3%, *Грађевинарство* за 1,2% и *Пољопривреда, лов и шумарство* за 0,8%.

2011. 2012.

 KM

Графикон 1. Просјечнe нето платe запослених по мјесецима

**Мјесечна инфлација у мају 2012. године -0,1%**

**Годишња инфлација (мај 2012/мај 2011) 1,6%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у мају 2012. године у односу на април 2012. године, у просјеку су ниже за 0,1%.

Овакво кретање цијена резултирало је појефтињењем свих врста горива, што је узроковало пад цијена у одјељку *Превоз* 1,0%.

Забиљежен је раст код 2 од укупно 12 одјељака. Раст цијена у мају забиљежен је једино у одјељцима *Здравство и Храна и безалкохолна пића.*

У одјељку *Здравство* који биљежи раст 0,2% дошло је до повећања цијена фармацеутских производа за 0,3% и осталих медицинских производа (завоји, шприце, топломјери) 0,7%.

И у одјељку *Храна и безалкохолна пића* забиљежен је раст 0,1%, и то група *Храна* биљежи раст 0,1% због повећања цијена у подгрупама *Воће 4,0%*, *Риба 1,7%, Месо 0,3% и Уља и масноће*  0,2%. У подгрупи *Воће* је и овај мјесец дошло до повећања цијена цитрусног воћа (наранџа, лимун, грејпфурт, мандарина, лимун, киви), као и повећања цијене јабука и крушака. У подгрупи *Риба* на повећање цијена су утицале веће цијене свјеже и смрзнуте рибе за 2,1%, као и конзервисане рибе за 0,4%. Иако је цијена телетине овај мјесец у просјеку била нижа за 1,2%, на повећање цијена у подгрупи *Месо* је утицало повећање цијена јунетине и јагњетине за 1,8%, као и свињетине за 0,8%. На повећање цијена у подгрупи Уља и масноће су утицале веће цијене маслиновог уља за 1,9%, маслаца за 1,0%, као и јестивог уља за 0,1%. На повећање цијена *Безалкохолних пића* за 0,1% највише је утицало повећање цијена минералне воде и газираних безалкохолних пића за 0,1%.

У одјељцима *Становање*, *Комуникације*, *Рекреација и култура*, *Образовање*, *Ресторани и хотели* и *Остала добра и услуге* цијене се у просјеку нису мијењале.

У одјељку *Алкохолна пића и дуван* забиљежен је пад цијена 0,1%, усљед смањења цијене пива 0,8%.

Пад цијена за 0,1% забиљежен је и у одјељку *Намјештај и покућство* због нижих цијена производа за чишћење и одржавање куће за 0,6%.

Цијене производа и услуга, који се користе за личну потрошњу у Републици Српској, у мају 2012. године у односу на исти мјесец 2011. године, више су у просјеку за 1,6%.

Посматрано по одјељцима намјене потрошње, у мају 2012. године у односу на мај 2011. године, највиши раст забиљежен је код одјељка *Алкохолна пића и дуван* за 8,4%,затим слиједе индекси одјељака: *Превоз* за 5,1%, *Комуникације* за 4,2%, *Становање* за 2,1%, *Намјештај и покућство за 1,8%*, *Остала добра* и *услуге за 0,5%,* *Храна и безалкохолна пића* за 0,2%, *Ресторани и хотели* за 0,2%, *Образовање* за 0,1%. Индекс одјељка *Здравство* *у просјеку је остао исти.* Индекс одјељка *Рекрација и култура* нижи је за 0,3%,док је индекс одјељка *Одјећа и обућа* нижи за 3,7%.

**Цијене произвођача индустријских производа (V 2012/IV 2012.) у просјеку више 0,1%**

Цијенe произвођачa индустријских производа у мају 2012. године у односу на април 2012. године у просјеку су више за 0,1%, у односу на мај 2011. године више су за 0,3% и у односу на децембар 2011. године у просјеку су остале на истом нивоу.

Посматрано по намјени потрошње, у мају 2012. године у односу на април 2012. године цијене интермедијарних производа као и цијене трајних производа за широку потрошњу у просјеку су више за 0,3%, цијене енергије у просјеку су више за 0,1%, цијене нетрајних производа за широку потрошњу у просјеку су ниже за 0,2%; док су цијене капиталних прозвода у просјеку остале на истом нивоу.

Цијене енергије, посматрано по намјени потрошње, у мају 2012. године у односу на мај 2011. године, у просјеку су више за 1,5%, цијене нетрајних производа за широку потрошњу за 0,6%, цијене трајних производа за широку потрошњу за 0,3%, цијене капиталних прозвода за 0,1%, док су цијене интермедијарних производа у просјеку су ниже за 1,3%.

Посматрано по подручјима индустријске производње (PRODCOM), цијене подручја подручја (Д) прерађивачка индустрија у мају 2012. године у односу на април 2012. године у просјеку су више за 0,4%, цијене подручја (Ц) вађење руда и камена, у просјеку су ниже за 0,6%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У мају 2012. године, у односу на мај 2011. године, цијене подручjа *Вађење руда и камена* у просјеку су више за 2,1%, цијене подручја *Производња и снабдијевање електричном енергијом*, *гасом и водом* за 0,5% док су цијене подручја *Прерађивачка индустрија* у просјеку ниже за 0,1%.

**Индекс индустријске производње (V 2012/∅ 2011.) мањи 5,6%**

Индекс запослених у индустрији (V 2012/∅ 2011.) мањи 0,8%

**Индустријска производња** остварена у мају 2012. године у односу на исти мјесец прошле године мања је за 4,6%, у односу на просјечну мјесечну производњу из 2011. године мања је за 5,6%, док је у односу на претходни мјесец текуће године већа за 2,8%.

Индустријска производња остварена у периоду јануар - мај 2012. године у односу на исти период прошле године мања је за 3,9%. У истом периоду у подручју *Производња и снабдијевање електричном енергијом* забиљежена је негативна стопа промјене од 0,4%, у подручју *Вађење руда и камена* негативна стопа промјене од 3,7% и у подручју *Прерађивачка индустрија* негативна стопа промјене од 6,7%.

Посматрано по економској намјени индустријских производа у периоду јануар – мај 2012. године у односу на исти период прошле године забиљежена је негативна стопа промјене енергије од 0,8%, трајних производа од 1,8%, нетрајних производа од 8,0% и интермедијарних производа од 8,2%, док је код капиталних производа забиљежена позитивна стопа промјене од 3,1%.

**Број запослених у индустрији** у мају 2012. године у односу на април 2012. године већи је за 0,5%.

Укупан број запослених у индустрији у периоду јануар - мај 2012. године у поређењу са истим периодом прошле године мањи је за 2,0%, при чему је у подручју *Производња и снабдијевање електричном енергијом* забиљежен пад броја запослених од 0,5%, у подручју *Вађење руда и камена* пад од 0,9% и у подручју *Прерађивачка индустрија* пад од 2,3%.

**Покривеност увоза извозом (у периоду I–V 2012.) 54,8%**

Извоз (I-V 2012/I-V 2011.) смањен 3,5%

У мјесецу мају 2012. године, остварен је извоз у вриједности 227 милиона КМ и увоз у вриједности од 383 милиона КМ.

У оквиру укупно остварене робне размјене Републике Српске са иностранством у мају ове године, проценат покривености увоза извозом износио је 59,4%.

У периоду јануар - мај 2012. године остварен је извоз у вриједности од 966 милиона КМ, што је за 3,5% мање у односу на исти период претходне године. Увоз је, у истом периоду, износио милијарду и 763 милиона КМ, што је за 6,1% више у односу на исти период претходне године.

Проценат покривености увоза извозом за првих пет мјесеци текуће године износио је 54,8%, док је спољнотрговински робни дефицит износио 797 милиона КМ.

У погледу географске дистрибуције робне размјене Републикe Српскe са иностранством, у периоду јануар - мај 2012. године, највише се извозило у Србију и то у вриједности од 155 милиона КМ, односно 16,0%, те у Италију, у вриједности од 153 милиона КМ, односно 15,9% од укупног оствареног извоза.

У истом периоду, највише се увозило из Русије и то у вриједности од 428 милиона КМ, односно 24,3% и из Србије, у вриједности од 297 милиона КМ, односно 16,9% од укупно оствареног увоза.

Посматрано по групама производа, у периоду јануар - мај 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 147 милиона КМ, што износи 15,2% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 468 милиона КМ, што износи 26,6% од укупног увоза.

2011. 2012.

Грфикон 2. Извоз и увоз по мјесецима у хиљадама КМ

**Социјална заштита**

Укупан број корисника социјалне заштите у 2011. години износи 350 300 и мањи је за око 2% у односу на 2010. годину. Међутим, евидентно је повећање малољетних корисника за око 5%.

Највећи број малољетних корисника социјалне заштите има између 7 и 14 година, док највише пунољетних корисника има преко 65 година.

У 2011. години у односу на 2010. годину, пружен је мањи број облика и услуга социјалне заштите (за скоро 7%).

Евидентирано је осам установа социјалне заштите за дјецу и омладину и 10 установа за одрасле. Број корисника установа за дјецу и омладину износио је 544 и скоро је непромијењен у односу на 2010. годину, док се број корисника установа за одрасле повећао и износи 1 052.

Укупан број корисника који су остваривали право на додатак на дјецу у 2011. години износи 29 674, а број дјеце која су користила право на додатак за дјецу у истој години је 41 636. У односу на 2010. годину, укупан број корисника који остварују право на додатак на дјецу као и број дјеце корисника, су се смањили за 2,0% у 2011. години.

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Биљана Глушацbiljana.glisic@rzs.rs.ba  |
| **Статистика цијена** Биљана Тешићbiljana.tesic@rzs.rs.ba Јасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика социјалне заштите**Сања Панићsanja.panic@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација  |
| Владан Сибиновић, начелник одјељења Издаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |